**Príloha č. 1**

**Predmet zákazky**

Obstarávateľ požaduje poskytnutie poisťovacích služieb na pre prípad zodpovednosti za Škodu spôsobenú Poisteným Tretím osobám v súvislosti so Spracúvaním osobných údajov

Obstarávateľ požaduje uzavretie zmluvy na poistenie **pre prípad zodpovednosti za Škodu spôsobenú Poisteným Tretím osobám v súvislosti so Spracúvaním osobných údajov** na dobu poistenia 12 mesiacov.

1. **Požadované poistné krytia**

**A. Neoprávnené nakladanie s údajmi**

A.1 Neoprávnené nakladanie s osobnými údajmi

Poisťovňa uhradí za Poisteného akékoľvek Škody a Náklady právneho zastúpenia vyplývajúce z Nároku vzneseného proti Poistenému Dotknutou osobou z dôvodu skutočného alebo údajného Neoprávneného nakladania s osobnými údajmi.

A.2 Neoprávnené nakladanie s dôvernými informáciami

Poisťovňa uhradí za Poisteného akékoľvek Škody a Náklady právneho zastúpenia vyplývajúce z Nároku vzneseného proti Poistenému Treťou osobou z dôvodu skutočného alebo údajného Neoprávneného nakladania s dôvernými informáciami.

A.3 Subdodávatelia

Poisťovňa uhradí za Spoločnosť akékoľvek Škody a Náklady právneho zastúpenia v súvislosti s Nárokmi Tretích osôb voči Subdodávateľovi (ak je Spoločnosť zmluvne zaviazaná poskytnúť za neho odškodnenie), ktoré vznikli z dôvodu skutočného alebo údajného porušenia povinností Subdodávateľa v súvislosti so spracúvaním Osobných údajov a/alebo Dôverných informácií v mene Spoločnosti, za ktoré je Spoločnosť zodpovedná.

A.4 Sieťová bezpečnosť

Poisťovňa uhradí za Poisteného akékoľvek Škody a Náklady právneho zastúpenia vyplývajúce z Nároku vzneseného proti Poistenému Treťou osobou z dôvodu akéhokoľvek konania, chyby alebo opomenutia Poisteného v súvislosti so spracúvaním Osobných údajov a Dôverných informácií, ktoré viedlo k:

(a) inštalácii akéhokoľvek nelegálneho softvéru, počítačového kódu alebo vírusu do Dát tretej osoby uložených v Počítačových systémoch Spoločnosti, pokiaľ bol taký softvér, počítačový kód alebo vírus špeciálne vytvorený za účelom narušenia prevádzky Počítačových systémov Spoločnosti alebo poškodenia softvéru alebo dát nahratých alebo zaznamenaných v Počítačových systémoch Spoločnosti;

(b) neoprávnenému odmietnutiu prístupu oprávnenej Tretej osobe k Dátam tretej osoby;

(c) neoprávnenému získaniu sieťového prístupového kódu (Network Access Code) od Spoločnosti;

(d) zničeniu, zmene, skresleniu, znehodnoteniu, poškodeniu, likvidácii alebo vymazaniu Dát tretej osoby uložených v akomkoľvek Počítačovom systéme;

(e) fyzickému odcudzeniu IT vybavenia Spoločnosti Treťou osobou alebo fyzickou stratou IT vybavenia Spoločnosti (s výnimkou ustanovení podľa odseku 4.2 (b) nižšie; alebo

(f) neoprávnenému sprístupneniu Dát tretej osoby v zmysle Príslušného právneho predpisu o ochrane osobných údajov prostredníctvom Zamestnanca Spoločnosti.

**B. Porušenie administratívnych a regulačných povinností**

B.1 Náklady spojené s Konaním dozorného orgánu

Poisťovňa uhradí Poistenému alebo za Poisteného akékoľvek Náklady na odborné služby (maximálne do výšky príslušného limitu uvedeného v Poistnej zmluve) vynaložené na právnu pomoc a právne zastúpenie v súvislosti s akýmkoľvek Konaním dozorného orgánu.

B.2 Pokuty uložené Dozorným orgánom

Poisťovňa uhradí Poistenému alebo za Poisteného akékoľvek Pokuty uložené Dozorným orgánom (maximálne do výšky príslušného limitu uvedeného v Poistnej zmluve), ktoré je Poistený povinný zaplatiť na základe rozhodnutia právoplatne ukončeného Konania dozorného orgánu vyplývajúceho z porušenia Príslušného právneho predpisu o ochrane osobných údajov.

**C. Náklady na oznámenie**

C.1 Náklady na oznámenie

Poisťovňa uhradí Poistenému alebo za Poisteného akékoľvek Náklady na odborné služby (maximálne do výšky príslušného limitu uvedeného v Poistnej zmluve) vynaložené na vyšetrovanie, zhromažďovanie informácií, prípravu a oznámenie Dotknutej osobe a / alebo ktorémukoľvek príslušnému Dozornému orgánu v súvislosti s akýmkoľvek skutočným alebo údajným Neoprávneným prístupom do systému alebo porušením Príslušného právneho predpisu o ochrane osobných údajov za podmienky, že Poistený je povinný vykonať takéto oznámenie podľa Príslušného právneho predpisu o ochrane osobných údajov.

1. **Výluky z poistenia**

**Poisťovňa neposkytne poistné plnenie za Stratu vyplývajúcu z alebo inak súvisiacu s/so:**

2.1. Konaním proti hospodárskej súťaži

 tzn. akýkoľvek skutočné alebo údajné konanie proti hospodárskej súťaži alebo právnym predpisom na ochranu proti nekalej súťaži.

2.2. Škodou na zdraví alebo majetku

tzn. akákoľvek:

(a) Škoda na zdraví, ktorá znamená telesnú ujmu, ochorenie, chorobu alebo smrť; a pokiaľ bolo spôsobené uvedeným aj nervový šok, emocionálne rozrušenie, duševné muky alebo mentálnu ujmu, okrem duševných múk a mentálnej ujmy z dôvodu porušenia Príslušného právneho predpisu o ochrane osobných údajov Spoločnosťou; alebo

(b) Škoda na majetku, ktorá znamená stratu alebo zničenie hmotného majetku, iného ako Osobných údajov, prípadne stratu práva ho užívať alebo s odcudzením alebo stratou IT/technického vybavenia Spoločnosti;

2.3. Zmluvnou povinnosťou k náhrade ujmy / zmluvnými zárukami

tzn. akákoľvek záruka alebo zodpovednosť prevzatá alebo prijatá Poisteným podľa akejkoľvek zmluvy alebo dohody, okrem prípadu, že by takáto zodpovednosť bola Poistenému pripísateľná v prípade absencie takejto zmluvy alebo dohody;

2.4. Trestnými činmi

tzn. akékoľvek:

(a) úmyselné nesplnenie akejkoľvek povinnosti stanovenej rozhodnutím súdu, poroty alebo iného oficiálneho tribunálu alebo senátu alebo iného orgánu vrátane Dozorného orgánu alebo iného regulátora;

(b) úmyselné spáchanie, účasť na alebo schvaľovanie;

(c) nečestný, zlomyseľné alebo podvodný čin; alebo

(d) trestný čin (zločin alebo prečin, aj nedbanlivostný);

ak sa vyššie uvedeného dopustili:

i. riaditeľ, štatutárny orgán Spoločnosti alebo jej člen, spoločník Spoločnosti alebo Zamestnanec zodpovedný za compliance (dodržiavanie právnych predpisov) alebo zástupca Spoločnosti na základe plnej moci; alebo

ii. Zamestnanec alebo Subdodávateľ konajúci v zhode s ktorýmkoľvek riaditeľom, Zamestnancom zodpovedným za dodržiavanie právnych predpisov, zodpovednou osobou alebo vedúcim právneho oddelenia Spoločnosti.

V takom prípade je Poistník povinný odškodniť Poisťovňu za celú stratu vyplatenú v súvislosti s takýmto nárokom.

2.5. Rizikovými dátami

tzn. akékoľvek dáta, ktoré sa v kvalite, citlivosti alebo hodnote podstatným spôsobom líšia od dát uvedených v dotazníku, alebo o ktorých zhromažďovaní alebo spracúvaní Poistený Poisťovňu informoval pred vznikom tohto Poistenia;

2.6. Duševným vlastníctvom

tzn. akékoľvek porušenie licenčných, patentových alebo iných práv duševného vlastníctva, porušenia obchodného tajomstva alebo zbavenia práv k prihláseniu alebo registrácii patentu alebo iného práva duševného vlastníctva v dôsledku neoprávneného zverejnenia.

Táto výluka sa ale nevzťahuje na Poistné udalosti podľa článku A.2 vyššie;

2.7. Úmyselným konaním

tzn. akékoľvek úmyselné alebo vedome nedbalé konanie fyzickej osoby, ktorá je alebo bola štatutárnym orgánom, členom štatutárneho orgánu alebo dozorného orgánu Spoločnosti, spoločníkom alebo prokuristom Spoločnosti alebo Zamestnancom zodpovedným za compliance (dodržiavanie právnych predpisov), vedúcim právneho oddelenia Spoločnosti alebo iným členom vedenia Spoločnosti, pokiaľ bolo možné rozumne predpokladať, že svojim konaním môže spôsobiť vznik Nároku voči Poistenému;

2.8. Licenčnými poplatkami

tzn. akékoľvek skutočné alebo údajné záväzky k uhradeniu licenčných poplatkov;

2.9. Predchádzajúcimi nárokmi a známymi skutočnosťami / pochybeniami

tzn. Nárokom alebo Nárokmi uskutočnenými alebo hroziacimi pred uzavretím Poistnej zmluvy alebo vyplývajúcich z, založených na alebo pripísateľných akejkoľvek skutočnosti, ktorá bola Poistenému známa pred uzavretím Poistnej zmluvy a Poistený mohol rozumne očakávať, že táto skutočnosť môže odôvodniť vznik Nároku;

2.10. Nárokmi týkajúcimi sa cenných papierov

tzn. Nárokom alebo Nárokmi vyplývajúcimi z, založené na alebo pripínateľné skutočnému alebo údajnému porušeniu akéhokoľvek právneho predpisu alebo pravidla vzťahujúcemu sa na vlastníctvo, nákup, predaj, ponuku alebo výzvu na ponuku nákupu alebo predaja cenných papierov;

2.11. Štrajkom/Terorizmom/vojnou

tzn. Nárokom alebo Nárokmi vyplývajúcimi z, založené na alebo pripísateľné akejkoľvek vojne (vyhlásenej alebo inej), terorizmu, vojnovej, vojenskej, teroristickej alebo partizánskej činnosti, sabotáži, použitiu vojenskej sily, nepriateľskému činu (vyhlásenému alebo nevyhlásenému), rebélii, revolúcii, občianskym nepokojom, vzbure, násilnému prevzatiu moci, konfiškácii, znárodneniu alebo zničeniu alebo poškodeniu majetku v dôsledku príkazu akéhokoľvek štátneho, verejného alebo miestneho orgánu alebo inej politickej alebo teroristickej organizácie;

2.12. Obchodnou stratou

tzn. akákoľvek strata alebo záväzok súvisiaci s podnikaním na kapitálovom trhu; finančná hodnota elektronických prevodov finančných prostriedkov alebo transakcia uskutočnená Poisteným, v jeho mene alebo na jeho účet, pokiaľ príde ku strate, poškodeniu alebo zníženiu hodnoty počas prevodu z účtu, na účet alebo medzi účtami; alebo nominálnou hodnotou kupónov, zliav, cien, ocenenia alebo iného oceniteľného plnenia poskytnutého nad rámec celkovej zmluvnej alebo predpokladanej čiastky;

2.13. Neoprávneným podnikaním na kapitálovom trhu

tzn. akékoľvek skutočné alebo údajné podnikanie Poisteného na kapitálovom trhu, pokiaľ v dobe jeho výkonu ide nad rámec:

(a) povolených finančných limitov, alebo

(b) povolených produktov;

2.14. Neoprávnením zhromažďovaním dát

tzn. neoprávnené alebo protiprávne zhromažďovanie Dát tretej osoby Spoločnosťou;

2.15. Nepoistiteľnou stratou

tzn. akýkoľvek Nárok, ktorý je alebo mal byť poistený príslušným povinným alebo zákonným poistením, alebo ktorý je alebo mal byť kryté inou ochrannou schémou, ochranným alebo garančným fondom, alebo iným obdobným inštitútom na základe Príslušného právneho predpisu o ochranne osobných údajov resp. akýkoľvek Nárok alebo udalosť, ktorá je nepoistiteľná podľa práva Slovenskej republiky, alebo iného právneho predpisu, na základe ktorého je vznesený Nárok alebo ktorým sa riadi iná škodová udalosť podľa týchto VPP;

2.16. Nárokmi zo Spojených štátov amerických, tzv. R.I.C.O.

tzn. Nárokom vyplývajúcim z, založeným na alebo pripísateľným skutočnému alebo údajnému porušeniu zákona o kontrole organizovaného zločinu prijatého v Spojených štátoch amerických v roku 1970 – „United States Organized Crime Control Act of 1970“, známeho aj ako „Racketeer Influenced And Corrupt Organizations Act“ alebo „R.I.C.O.“ – v znení neskorších predpisov a akéhokoľvek obdobného právneho predpisu. Táto výluka sa aplikuje výlučne vo vzťahu k Nároku zo Spojených štátov amerických.

1. **Limit poistného plnenia**

Požadovaný limit poistného plnenia je 300 000 €

1. **Spoluúčasť**

Požadovaná spoluúčasť je 10% min. 10 000 €

1. **Neoddeliteľnou súčasťou k Prílohe č. 1 – Predmet zákazky je vyplnený DOTAZNÍK POISTENIA KYBERNETICKÝCH RIZÍK (GDPR)**